**Z Á P I S N I C A**

**zo zasadnutia komisie športu a mládeže mesta pri MsZ**

**v Šamoríne dňa 24.10.2023**

**Prítomní:** podľa prezenčnej listiny

Neprítomní členovia Komisie: J. Méry, Cs. Horváth

Ing. Tibor Duducz, predseda komisie po privítaní všetkých prítomných členov otvoril rokovanie s nasledovným programom:

1. **Otvorenie**
2. **ŠPORT GALA - vyhodnotenie najúspešnejších športovcov v roku 2023**
3. **Rôzne**
4. **Záver**

**K bodu 1)**

V úvode rokovania predseda komisie T. Duducz privítal členov komisie športu a mládeže a oboznámil ich s programom rokovania.

**K bodu 2))**

 „Šport Gala” sa uskutoční 22.12.2023  od 18:00 hod. v estrádnej sále MsKS. Komisia s navrhnutým termínom súhlasila. Tak ako aj minulý rok, členovia komisie sa uzniesli, že potrebnú audiotechniku a projekčnú techniku pre MsKS zabezpečí mesto.

Jednotlivé športové kluby budú vyzvaní, aby navrhli troch športovcov na ocenenie. Ide o: ŠTK Šamorín 1914, ŠBK Šamorín, Zápasnícky klub Gladiátor, Klub šermu Šamorín, Budokan Šamorín, Tenisový klub Šamorín, Kajak Canoe Club Šamorín, Kyokushin Karate Oyama Dojo Šamorín a TJ Mliečno. Tieto kluby navrhnú troch svojich najlepších športovcov za rok 2023, ktorých mená, fotografie a dosiahnuté športové výsledky pošlú e-mailom na Mestský úrad Šamorín do 20. novembra 2023.

Členovia komisie sa dohodli, že od tohto roku môžu hlasovať aj nasledujúce športové kluby: Bedmintonový klub Šamorín, Bugi wrestling Šamorín, 3klub Šamorín. Tieto kluby môžu nominovať 2 najlepších športovcov.

 Týchto športovcov zaradia kluby do príslušných kategórií a to buď do:

I. kategórie – žiaci nar. od 2008 do 15.-tich rokov

II. kategórie – juniori do 20 rokov nar. od 2003

III.kategórie – družstvá

Okrem toho členovia komisie navrhli aby kluby poslali mená troch športovcov (mimo nominovaných), ktorí by si zaslúžili byť ocenení za rok 2023.

Všetky kluby potom obdržia zoznam navrhnutých športovcov a následne na to dvaja tréneri jednotlivých klubov odovzdajú svoj návrh na prvých najlepších šiestich športovcov. Uzávierka hlasovania je stanovená na 27.11.2023.

Bodové hodnotenie jednotlivých kandidátov bude od 10 do 1.

Bodové hodnotenie : 1. miesto 10 bodov 2. miesto 6 bodov 3. miesto 4 body 4. miesto 3 body

 5. miesto 2 body 6. miesto 1 bod

Za svojho športovca klub nemôže dať žiadne bodové hodnotenie, čo komisia jednohlasne schválila.

V decembri 2023 jednotliví členovia komisie tiež odovzdajú svoje hlasy, ktorých bodové hodnotenie bude dvojnásobok ako jednotlivých klubov.

Bodové hodnotenie : 1. miesto 20 bodov 2. miesto 12 bodov 3. miesto 8 body 4. miesto 6 body

 5. miesto 4 body 6. miesto 2 bod

Z takto získaných výsledkov vznikne konečný zoznam najlepších športovcov mesta Šamorín za rok 2023.

Prví traja športovci budú slávnostne vyhodnotení.

**Odporúčanie:** Komisia športu a mládeže odporúča hlasovanie zverejniť.

Členovia komisie odsúhlasili ,,cenu fanúšikov“ ktorá sa stanoví podľa počtu lajkov získaných cez facebook.

Moderátormi podujatia budú  Inka Galbáčová a Sebők Ferenc, kultúrny program zabezpečí Bokor Tomáš .

**K bodu 3)**

Predseda komisie T. Duducz poznamenal, že medializácia športových klubov je aj naďalej veľmi nízka.

**K bodu č. 4)**

Predseda komisie poďakoval prítomným za ich účasť a zasadnutie komisie ukončil.

 Ing.Tibor Duducz, predseda

Zapísal: I. Almási